સુરતના હીરા ઉદ્યોગ સાથે સંકળાયેલા સૂત્રો પાસેથી પ્રાપ્ત વિગતો મુજબ રફ અને પોલિશ્ડ ડાયમંડનો વેપાર કરતા હીરા ઉદ્યોગકારે ઉઠમણું કર્યું છે, મોટા ભાગે જાડા હીરાનું કામ કરતો આ ઉદ્યોગકાર એન્ટવર્પમાં પણ વ્યાજે રૂપિયા લઇને ધંધો કરતો હતો. ડોલર સામે રૂપિયો તૂટતાં વ્યાજનું ભારણ વધી ગયું હતું. જેને લઇને આ ઉદ્યોગકારની સ્થિતિ લાંબાં સમયથી નાજુક હોવાની વાત પણ હીરા બજારમાં ચર્ચાઇ હતી.